ANG PAGKAUKOM NG QUR'AN BILANG ISANG AKLAT? 



Ito ay naganap sa tatlong yugto: 

Unang Yugto : ang paglikom nito sa panahon ni Propeta Muhammad (M) bilang 
pagsulat nito. 

Pumili ang Propeta (H) ng maraming 'sahdbah' upang sa tuwing makakatanggap 
siya ng kapahayagan ng Dakilang Qur'an ay uutusan niya ang isa o ilan sa kanila 
na isulat ito at sila ('sahdbah') ang binansagang 'Kuttdbal WahV - mga tagasulat 
ng Rebelasyon. At pakinggan ang pagsalaysay ng dalawa sa kanila, batay sa 
pagkakasalin ng kahulugan: 

Sinabi ni Zayd Ibnu Thabit (4*): ""Kami ang tagasulat at tagalikom ng Dakilang 
Qur'an para hay Propeta Muhammad (H) at ito ay aming isinusulat sa balat ng 
hayop {na tinatawag na 'riqa"'), na amin itong isinusulat ayon sa tamang 
pagkakasunud-sunod ng mga talata nito." 

Sinabi naman ni "Utliman Ibn Affan ''Katotohanan, ang Sugo ng Allah (M), 
sa tuwing nagpapahayag sa kanya ang Allah ng 'WahV {Rebelasyon) ay 
tatawagin niya ang ilan sa kanyang mga tagasulat at kanyang sasabihin, 'Ilagay 
ninyo ang talatang ito sa ganoong ''surah' {o kabanata) na kung saan nabanggit 
doon ang ganito't ganoong kapahayagan.'" Ang dalawang 'Hadith' na ito ay 
matatagpuan sa Mustadrak Al-Hakim. 

At karamihan sa mga tagasulat ng 'Wahi' ay binibigyan nila ng kopya ang Propeta 
{M) at gumagawa rin sila para sa kanilang mga sarili ng kopya, subalit ang 
paglikom na ito ay hindi nalikom bilang isang aklat kundi ito ay hiwa-hiwalay na 
mga pahina na magkakasama (o magkakasalansan) na nakasulat sa mga balat ng 
hayop, mga malalapad na mga buto ng hayop, mga 'likhdf (o mga nakabalot na 
balat sa katawan ng puno) ng palmera ng datiles (o 'thamf) at iba pa, ayon sa 
pagkasalaysay ni Zayd Ibnu Thabit at ang mga 'sahdbah' na ito na tagasulat 
at tagasaulo ng Qur'an ay saulado nila ito ayon sa kung paano nagkasunud-sunod 
ang mga talata {'ayah') at kabanata {'surah') nito. 

Pangalawang Yugto : ang paglikom ng Qur'an sa kapanahunan ni Abu Bakr (4a) 
na ang ibig sabihin ay pagsasabuo nito bilang isang aklat. 

Pagkatapos ng pagkamatay ng Propeta {M) ay mayroon sa mga Arabo na lumabag 
sa kautusan ng Islam bilang pagtalikod sa pangatlong haligi ng Islam {'zakdt'), na 
pagkatapos silang bigyan ng babala ng tatlong beses at hindi pa rin sila 
nanumbalik sa Islam ay saka pa lamang nag-utos si Abu Bakr (4a) bilang pinuno 
ng mga Muslim na humalili sa Propeta {M), ng grupo ng mga sundalo upang 
makipaglaban sa mga taong yaon, at ang karamihan sa mga sundalong ito na 
ipinadala ay mga 'sahdbah' na mga nakasaulo ng buong Qur'an, hanggang sa 
marami ang namatay sa kanila sa labanang yaon, na kung kaya, nangamba ang 



ilan sa mga 'sahdbah' na maaaring mawala ang Qur'an kapag nawala na ang mga 
yaong nakasaulo nito, na kung kaya, napagpasiyahan nila na likumin at gawing 
isang aklat ang Dakilang Qur'an habang nandoroon pa at buhay ang mga 
'sahdbah' na nakasaulo nito. 

At ang kuwento ng pangyayaring ito ay nasa mapapanaligang 'Hadith' ni Imam 
Bukhari, mula sa pagsasalaysay ni Zayd Ibnu Thabit (^), batay sa pagkakasalin 
ng kahulugan, na kanyang sinabi: ''Pinapunta ako ni Abu Bakr (4*) sa kanya 
noong marami nang namatay sa labanan sa Yamamah at naroroon na kasama 
niya si ^Umar Ibnul Khattab sinabi ni Abu Bakr (^): 'Katotohanan, si 
" Umar {j^) ay dumating sa akin, at kanyang sinabi: ' Katotohanan, marami ang 
namatay sa labanan sa Yamamah mula sa mga tagabigkas at nakasaulo ng 
Qur'an, na kung kaya, ako ay nangangamba na darami pa ang mamatay sa 
kanila sa iba pang labanan na magiging sanhi ng pagkawala ng karamihan na 
nakasaulo ng Qur'an, at nakikita ko na nararapat na ipag-utos mo ang paglikom 
ng Qur'an.' Sinabi ko kay ^Umar (4^)^ 'Paano ko gagawin ang isang bagay na 
hindi ginawa ng Sugo ng Allah (M)?' Sinabi ni ^Umar (4*): ' Sumusumpa ako sa 
Allah, na ito ay isang mabuting gawa,' at patuloy si ^Umar (4*) na inulit-ulit sa 
akin ang salitang ito hanggang sa binuksan ng Allah ang aking puso sa bagay na 
ito at sumang-ayon ako sa nakikita ni " Umar Q^).' 

""Sinabi ni Zayd 'Sinabi ni Abu Bakr (4s): ' Katotohanan, ikaw ay nasa 
kabataan pa at matalino na hindi ka namin napagbintangan ng anumang 
masamang gawain, at katotohanan na ikaw ang pinakapangunahing tagasulat ng 
'Wahi' para sa Sugo ng Allah (M), na kung kaya, pagsama-samahin mo at tipunin 
ang lahat ng mga pahina ng Qur'an.' 

''At sumusumpa ako sa Allah na kung pinag-utusan lamang nila ako ng paglipat 
ng isa sa mga kabundukan ay hindi magiging mahirap sa akin, na hihigit sa 
kanilang ipinag-utos sa akin na paglikom ng Qur'an. 

"Aking sinabi: 'Paano ninyo gagawin ang isang bagay na hindi ginawa ng Sugo 
ng Alldh?(My Sinabi ni Abu Bakr (4s): 'Sumusumpa ako sa Allah, na ito ay isang 
mabuting gawa!' At patuloy si Abu Bakr na inulit-ulit sa akin ang salitang ito 
hanggang sa binuksan ng Allah ang aking kalooban na katulad ng pagbukas Niya 
sa kalooban ni Abu Bakr at kalooban ni "Umar (na kinalugdan silang dalawa ng 
Allah), na kung kaya, pinagsama-sama ko at tinipon ang lahat ng pahina ng 
Dakilang Qur'an mula sa mga balat ng hay op at sa mga 'likhdf at sa mga 
kalooban ng mga kalalakihan na nakasaulo nito, hanggang sa mapag-alaman ko 
na ang nakasaulo lamang ng dulo o huling talata ng ' Surat At-Tawbah' ay si Abu 
Khuzaymah Al-Ansari {4s), na wala akong natagpuan na nakasaulo nito mula sa 
kanila maliban sa kanya, na sa talatang yaon ay sinabi ng Allah, batay sa 
pagkakasalin ng kahulugan: "At kapag tumalikod ang mga 'Mushrikun' at ang 
mga 'Mundfiqun' sa paniniwala sa iyo, O Muhammad (M), sabihin mo sa kanila: 
'Sapat na sa akin ang Allah (IS) at sapat na sa akin ang Kanyang pangangalaga 



sa anumang aking mga suliranin, IJi ilaha ilia Huwa' - walang sinumang diyos 
na sinasamba o bukod-tanging may karapatan at karapat-dapat lamang na 
sambahin kundi Siya, sa Kanya ako nagtitiwala at sa Kanya ko ipinauubaya ang 
lahat hinggil sa akin; dahil Siya sa katotohanan ang aking Tagapangalaga at Siya 
ang "Rabbul "Arshil Adzeem' - 'Rabb' na Nagmamay-ari ng Dakilang '^Arsh' 
(Trono), na ito ang pinakadakila sa lahat ng Kanyang mga nilikha.''^ Ang mga 
kapaliwanagan ng Al-Qur'an Al-Kareem sa madali nitong pagkaunawa, Surat At- 
Tawbah 9:129. 

Pagkatapos malikom ang lahat ng ito bilang isang Aklat ay nanatili ito kay Abu 
Bakr {i^) hanggang sa kanyang pagkamatay. At ang pagkatapos niya ay kay 
"Umar {i^) naman hanggang sa kanyang pagkamatay din, pagkatapos ay nailipat 
ito sa pangangalaga ng anak ni 'Umar (4*) na si Hafsah {radiyalldhu ^anha) na isa 
sa mga asawa ni Propeta Muhammad (^). 

Pangatlong Yugto : Ang pagkaUkom ng Dakilang Qur'an bilang isang Aklat, na 
ang ibig sabihin ay ang pagsasagawa ng mga kopya nito sa kapanahunan ni 
'Uthman Ibn Affan (4a). 

Noong lumawak na ang nasasakupan ng Islam at kumalat na ang mga 'sahdbah' 
sa iba't ibang lugar na napasok ng Islam upang ituro ang Dakilang Qur'an at ang 
mga alituntunin ng Islam, ang bawa't 'sahdbah' ay binibigkas niya ang Dakilang 
Qur'an ayon sa kanyang narinig sa Propeta (Muhammad M), at dapat na mabatid 
na mayroong pitong kilalang pamamaraan sa pagbibigkas ng Qur'an mula sa 
Propeta, na kung kaya, mayroon sa kanila na ang kanyang pagbibigkas ay hindi 
napatunayan ang ganoong pagkabigkas ayon sa huling pagbigkas ni Anghel Jibril 
(S^l) sa kabuuan ng Qur'an, na kung kaya, ang mga taga-Sham ay nagbabasa ng 
Dakilang Qur'an ayon sa kanilang natutunan na pagbibigkas mula kay 'Ubay Ibn 
Ka'b (4b). At maaaring sila ay makapagbigkas ng pamamaraan na hindi narinig ng 
mga taga-Iraq, at ang mga taga-Iraq naman ay binibigkas nila ang Qur'an ayon sa 
kanilang natutunan na pagbibigkas kay Abdullah Ibn Mas'ud (4«), at maaaring 
sila ay makapagbigkas ng pamamaraan na hindi narinig ng mga taga-Sham, kaya 
minamali nila ang isa't isa at nagbibintangan sila sa isa't isa ng paglabag sa 
kautusan. 

Si "Uthman (4^) naman ay ganoon din ang kanyang nakikita sa Al-Madinah Al- 
Munawwarah, sa katunayan ay may nangyari na ang isang tagaturo ng 
pagbibigkas ng Qur'an ay nakapagturo ng isang pamamaraan ng pagbibigkas at 
ang ibang guro naman ay ibang pamamaraan ang kanyang itinuturo na 
pagbibigkas, na kung kaya, kapag nagkatagpo ang kanilang mag-aaral na kabataan 
ay kapwa pinupuna ang paraan ng pagbibigkas at nagtatanggihan sa isa't isa, 
gayong katotohanan ay tama silang lahat sa kanilang pagbibigkas subalit hindi 
dumating sa kanila ang ganoong kaalaman. 



At ang pangyayaring ito ay nakarating kay "Uthman (4e>)- At siya ay tumayo at 
nagbigay ng payo at kanyang sinabi: ''Kayo ay nasa akin pa subalit kayo ay hindi 
na nagkakasundu-sundo, at nagpapaligsahan sa pagbibigkas kung sino ang tama, 
na kung kaya, kung ang ganitong pangyayari ay naganap mismo rito sa aking 
harapan ay gaano pa kaya won sa kanila na nakatira sa mga malalayong lugar, 
ay seguradong mas matindi ang kanilang pagkakasalungatan, na kung kaya, 
magsama-sama kayo, O mga tagasunod ni Muhammad at magsulat kayo ng 
Qufdn para maging batayan ng mga tao, na gawing iisa na lamang ang paraan 
ng pagbibigkas." 

Sa isa pang Hadith ni Imam Bukhari, ang kuwento ng paglikom na ito ayon sa 
pagkasalaysay ni Anas Ibnu Malik, na kanyang sinabi: ''Katotohanan, si 
Hudhayfah Ibnul Yaman ay dumating kay "Uthman na kung saan kasama 
ng mga nakipaglaban na mga taga-Sham noong kanilang pasukin ang Armenia at 
Adrabijan (bahagi ng Russia) na kasama ang mga taga-Iraq at matindi ang 
pagkagulat ni Hudhayfah sa kanilang pagkakaiba sa pagbibigkas ng Qur^dn, at 
sinabi ni Hudhayfah kay "Uthman "O Amir Al-Muminin, agapan mo ang 
'Ummah' (sambayanan) na ito bago sila magkasalungatan saAklat na Qur'dn na 
katulad ng pagkakasalungatan ng mga Hudyo at mga Kristiyano, na kung kaya, 
nag-utos si "Uthman Q^) ng tao tungo kay Hafsah na kanyang sinabi: Ipadala mo 
sa amin ang 'Mushaf (Qur'dn) at kokopya kami mula rito ng maraming kopya, 
pagkatapos ay ibabalik ito sa iyo, kaya ipinadala ni Hafsah ('radiyalldhu ^anha') 
ang 'Mushaf kay "Uthman (■#>)•" 

Mula rito ay gumawa sila ng pitong kopya, na pinangunahang muli ni Zayd Ibnu 
Thabit (4*) kasama ang ilang mga Pantas sa Qur'an. Nang makumpleto na nila 
ang pagkakakopya rito, muli nilang ibinalik kay Hafsah {' radiyalldhu ^anha') ang 
orihinal. Mula sa pitong kopyang ito, ang isa ay ipinadala nila sa Makkah, ang isa 
ay sa Syria, ang isa ay sa Basrah, ang isa ay sa Kufah, ang isa ay sa Yemen, ang 
isa ay sa Bahrain, at ang isa ay hinabilin nila sa kapital o kabisera, ang Al- 
Madeenah. Sa bawa't kopya ng Qur'an na ipinadala sa bawa't lugar ay may 
kasamang isang maalam sa pagbibigkas ng Qur'an upang magturo sa kanila, nang 
sa gayon ay maiwasan ang anumang suliranin na maaaring mangyari sa darating 
na panahon. 

Ang mga Muslim noon ay mayroong mga nakatabi na personal nilang kopya na 
mga baha-bahagi ng Kapahayagan ng Qur'an, bale ito iyong mga nalikom nila. 
Subalit, dahil sa napagsama na ang buong Qur'an bilang isang Aklat, na kung 
kaya, inutusan silang lahat ni "Uthman (^) na sunugin ang kanilang mga personal 
na kopya o anumang pinanghahawakan nilang mga pahina ng Qur'an na hindi buo 
ang pagkakalikom upang maiwasan ang 'fitnah' (pagkakasalungatan o 
kaguluhan). 

Samakatuwid, sinunog nilang lahat ang kanilang mga personal na kopya, at 
ginawa nilang basehan ang binuo bilang isang aklat na pinagkasunduan ng lahat. 



na kung kaya, ito bale ang naging opisyal na kopya, na tinawag na Mushaf 
^Uthman. Sa ganitong paraan napangalagaan ang Qur'an mula sa pagbabago at 
pagkawala: Sinabi ng Allah (H) batay sa pagkakasalin: "Walang pag- 
aalinlangan, Kami ang nagbaba ng Qufdn kay Propeta Muhammad at walang 
pag-aalinlangan na Kami rin ang patuloy na mangangalaga nito mula sa 
pagdaragdag o pagbabawas, o sa anumang kasiraan." Ang mga kapaliwanagan 
ng Al-Qur'an Al-Kareem sa madali nitong pagkaunawa, Surat Al-Hijr 15:9. 

At itong paglikom ay nangyari noong patapos na ang taon na ika-24 at paumpisa 
ng taon na ika-25 ng Hijrah ay on sa pagkasalaysay ni Ibnu Hajar Al-Asqalani, 
' rahimahulldh,' at pinili ni "Uthman (^) ang apat sa mga 'sahdbah' sa tungkuling 
ito na sina ay Zayd Ibnu Thabit (4b), "Abdullah Ibnu Zubayr (4i>), Said Ibnul "As 
(4i>) at saka si Abdulrahman Ibnul Harith Ibnu Hisham na itong tatlong huli 
ay mula sa angkan ng Quraysh. 



